**Príloha č. 1 Smernice č 2/2020**

Vzor zmluvy

**Zmluva o medzinárodnej spolupráci**

pri realizácii medziuniverzitného doktorandského štúdia

s dvojitým vedením

medzi

1. **Univerzitou Pavla Jozefa Šafárika v Košiciach** so sídlom Šrobárova 2, 041 80 Košice, Slovenská republika (ďalej len *UPJŠ*), zastúpená prof. RNDr. Pavlom Sovákom, CSc., rektorom UPJŠ
2. **Zahraničnou partnerskou inštitúciou** (ďalej len *PI* – identifikácia partnerskej inštitúcie)
3. **Študentkou/študentom** doktorandského študijného programu (ďalej len *doktorand*)

**na základe**

* záväzných ustanovení zákona č. 131/2002 Z.z. o vysokých školách a o zmene a doplnení niektorých zákonov v znení neskorších predpisov (ďalej len „ZoVŠ“),
* záväzných ustanovení Štatútu UPJŠ v Košiciach v platnom znení,
* záväzných ustanovení Študijného poriadku doktorandského štúdia UPJŠ v Košiciach,
* Smernice č. .... pre realizáciu a financovanie doktorátov pod dvojitým vedením medzi UPJŠ a zahraničnou partnerskou univerzitou,
* záväzných právnych predpisov a vnútorných dokumentov partnerskej inštitúcie (*bude* *konkretizované*)
* a na základe výsledkov prijímacej skúšky sa zmluvné strany dohodli na spolupráci pri realizácii doktorandského štúdia doktoranda vrátane spoločného vedenia jeho dizertačnej práce takto:

**Článok 1**

**Úvodné ustanovenia**

1. Doktorand je zapísaný ako študent dennej formy doktorandského štúdia súčasne na UPJŠ a na PI, a to na UPJŠ od ...... na ....... (*konkretizované školiace pracovisko Univerzity*) v študijnom programe ....., študijnom odbore........, a na PI odo dňa podpisu tejto zmluvy v odbore........ .
2. Školiteľa na UPJŠ menuje dekan príslušnej (*bude nahradené*) fakulty UPJŠ. Školiteľom doktoranda na UPJŠ je ...... .

Školiteľa na PI menuje ....... . Školiteľom na PI je ....... .

1. Nakladanie s výsledkami získanými počas platnosti tejto zmluvy v rámci spoločného výskumu súvisiaceho so štúdiom doktoranda a spracovávaním dizertačnej práce musí spĺňať zákonné ustanovenia pre ochranu duševného vlastníctva právnych poriadkov oboch zmluvných strán. Autorské diela vytvorené doktorandom v súvislosti s jeho štúdiom v rámci tejto zmluvy sú považované za školské dielo.

**Článok 2**

**Administratívne ustanovenia**

1. Doktorand je počas štúdia oslobodený od poplatku za štúdium na PI. Štúdium na UPJŠ je bezplatné.
2. UPJŠ sa zaväzuje poskytovať doktorandovi počas štandardného 3-ročného/4-ročného štúdia štipendium v súlade s jej vnútornými predpismi.
3. Každá zo zmluvných strán sa zaväzuje poskytnúť doktorandovi počas jeho štúdia na ich pracovisku súčinnosť pre zabezpečenie podmienok jeho štúdia (t.j. najmä ubytovanie). Zmluvné strany sa zaväzujú poskytovať doktorandovi všetky potrebné informácie a ďalšiu pomoc pri realizácií jeho štúdia.

**Článok 3**

**Priebeh štúdia**

1. Štúdium sa riadi individuálnym študijným plánom doktoranda, ktorý zostavuje doktorand v spolupráci s oboma školiteľmi. Individuálny študijný plán je prílohou tejto zmluvy a môže byť zmenený len na základe písomného súhlasu všetkých zmluvných strán.
2. V študijnom pláne musí byť konkretizovaný časový rozvrh pobytov doktoranda na jednotlivých pracoviskách zmluvných strán a podrobný plán aktivít doktoranda na jednotlivých pracoviskách.
3. Evidencia štúdia na UPJŠ je vedená v Akademickom informačnom systéme UPJŠ. Evidencia štúdia na PI sa riadi ........ . Priebeh, evidencia a kontrola štúdia sa počas pobytu doktoranda na UPJŠ riadi Študijným poriadkom doktorandského štúdia na UPJŠ v Košiciach.
4. Školiteľ z UPJŠ a školiteľ z PI zodpovedajú za vedenie doktoranda počas jeho pobytu na príslušnom pracovisku. Pravidelne sa navzájom informujú o priebehu a stave doktorandského štúdia.

**Článok 4**

**Dizertačná práca a obhajoba dizertačnej práce**

1. Téma dizertačnej práce doktoranda je ......... .
2. Dizertačná práca bude spracovaná v ........ jazyku. Abstrakt práce bude spracovaný v ........ jazyku.
3. Dizertačná práca bude obhajovaná v ........ jazyku.
4. Obhajoba dizertačnej práce sa bude konať ....... (*miesto obhajoby*).
5. Obhajoba dizertačnej práce sa koná pred ustanovenou komisiou. Výber oponentov, zloženie komisie na obhajobu dizertačnej práce a postup pri obhajobe dizertačnej práce musia byť v súlade s pravidlami oboch zmluvných strán.

Dizertačná skúška sa koná pred komisiou, ktorá má najmenej štyroch členov. Najmenej jeden člen komisie menovaný za UPJŠ musí byť nositeľ vedecko-pedagogického titulu profesor, alebo musí byť vo funkcii profesora, prípadne musí byť nositeľom vedeckej hodnosti doktor vied, alebo musí byť výskumným zamestnancom s priznaným kvalifikačným stupňom I. Ďalším členom komisie je školiteľ doktoranda z UPJŠ.

1. Zmluvné strany sa dohodli na spôsobe finančného zabezpečenia obhajoby dizertačnej práce – *uviesť konkrétne.*

**Článok 5**

**Diplom a titul**

1. Na základe úspešného ukončenia štúdia je absolventovi udelený akademický titul „doktor“ („philosophiae doctor“, v skratke „PhD.).
2. UPJŠ vydá absolventovi vysokoškolský diplom s náležitosťami podľa § 68 ods. 2 ZoVŠ. V diplome bude uvedená informácia o tom, že sa jedná o diplom získaný v súlade s dohodou o spoločnom vedení doktorandského štúdia.
3. PI vydá po úspešnom ukončení štúdia diplom udeľujúci akademický titul ..... . Diplom je v ...... (krajine PI) uznávaný v súlade s platnými právnymi predpismi.

**Článok 6**

**Záverečné ustanovenia**

1. Táto zmluva sa uzatvára na obdobie štúdia doktoranda. Jej platnosť a účinnosť končí k dátumu riadneho ukončenia štúdia.
2. Zmluvu je možné meniť len písomnými dodatkami podpísanými všetkými zmluvnými stranami.
3. Zmluvu je možné ukončiť na základe dohody všetkých zmluvných strán.
4. V prípade podstatného porušenia povinností podľa tejto zmluvy niektorou zo zmluvných strán má ktorákoľvek zmluvná strana právo od zmluvy odstúpiť. Odstúpenie je účinné dňom doručenia oznámenia o odstúpení od zmluvy druhej zmluvnej strane.
5. Zmluvné strany sa dohodli, že akékoľvek písomnosti vyplývajúce z právneho vzťahu založeného touto zmluvou sa budú považovať za doručené aj v prípade, ak sa doporučená zásielka adresovaná na adresu sídla zmluvnej strany uvedenú v záhlaví tejto zmluvy vráti druhej zmluvnej strane ako neprevzatá; v uvedenom prípade sa písomnosť považuje za doručenú dňom, keď bola odosielateľovi listová zásielka vrátená, i keď sa adresát o tom nedozvedel.
6. Zmluva sa vyhotovuje v 5 vyhotoveniach v slovenskom jazyku a v anglickom jazyku. Každá zmluvná strana a obaja školitelia dostanú jeden rovnopis zmluvy.
7. Táto zmluva nadobúda platnosť dňom podpísania stranami dohody a účinnosť dňom nasledujúcim po dni jej zverejnenia v Centrálnom registri zmlúv ÚV SR.

V Košiciach, dňa V .........................., dňa

..................................... .....................................

Rektor – UPJŠ Rektor - PI

V Košiciach, dňa

..................................

Dekan – fakulta UPJŠ

V Košiciach, dňa V ..........................., dňa

................................. ...............................

Školiteľ – UPJŠ Školiteľ – PI

V ..................., dňa

..................................

Doktorand

**Príloha**: Individuálny študijný program doktoranda